L’enganxada dels calçotets entre Llopis i Codorniu al ple de pressupostos de Roquetes.
description: És un dels moments més comentats del ple de pressupostos de Roquetes, dijous passat al vespre. L’enganxada entre el regidor no adscrit Ximo Llopis i el portaveu de Junts per Roquetes, Josep Codorniu, en el debat sobre l’aprovació del pressupost municipal per al 2022, que el govern d’Esquerra va tirar endavant amb els vots de Movem Roquetes i el mateix Llopis. En canvi, Junts i el PSC van votar-hi en contra. El regidor no adscrit demana la paraula per al·lusions i li pregunta a Codorniu si està enamorat d’ell, abans d’afirmar que es traurà els calçotets i que li deixarà al calaix “perquè després se’ls puga emportar, i puga olorar-los o face el que vulga”. Tot això, per acabar dient-li: “Jo puc votar el que em passe pels collons”. Per la seua banda, Codorniu intenta contestar-li amb la màxima elegància, i li diu a Llopis que la seua intervenció se la podria haver estalviat. “Jo no sé qui estima a qui, però l’únic que ha dit en este plenari que em passaria una foto en tanga amb la bandera d’Espanya va ser vostè a mi”, va afimar el portaveu de Junts. Codorniu també remarca que en la seua intervenció havia deixat clar que tant Llopis com Movem podien votar el que vulguessen.
creator: Gustau Moreno
source: La Marfanta
date: 22/11/2021
language: Català
type: video/mp4